**Trecători prin univers**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trecători prin univers

Dintre sute de cuvinte

Ce s-or spune când n-om fi,

Noi nimic nu luăm aminte,

Nu mai suntem printre vii.

Suntem doar pierduţi prin stele,

Rătăciţi prin univers.

Dar cu toate bune, rele,

Am dat vieţii cumva sens.

Călători printre cuvinte,

Sunteţi voi ce aţi rămas.

Mulţi goliţi de simţăminte

O să fiţi al lumii glas.

Nu-ncerc să vă dau povaţă

Şi nici lumea s-o îndrept.

Vreau numai să faceţi faţă

Universului latent.

Lăturalnice ispite

Care vin la voi mereu,

Nu sunt încă pregătite

Să dea piept cu Dumnezeu.

De-aţi lipsi o zi şi-o noapte

Şi v-aţi pierde în neant,

Gândurile v-ar fi fapte,

Iar iubirea un liant.

Nu cred că nu-mi daţi dreptate

Că iubirea-i lucru sfânt

Şi că totul se împarte

Între om, cer şi pământ.

Legământ cu lege firii

Am făcut când ne-am născut

Şi plătim tribut iubirii,

Dorului de absolut.

Trubaduri pe scena vieţii,

Visători în ultim ceas,

Când suntem sătui de lecţii

Ne gândim la bun rămas.